Държавен вестник, бр. 71, 2019 г., стр. 9

БРОЙ  71	
Д Ъ Р Ж А В Е Н  В Е С Т Н И К 	
СТР.  9  
(4) Право да гласуват имат организаци­
ите, включени в списъка на регистрирани 
организации.
(5) Право да бъдат избирани имат органи­
зациите, включени в списъка с кандидатира­
лите се за членове на Съвета организации.
(6) Всяка организация с право на глас 
може да гласува най-много за 14 организа­
ции, в т. ч. за собствената си кандидатура. 
Не може да се подава повече от един глас 
за една организация.
(7) Гласуването се извършва посред­
ством попълването на избирателна листа, 
генерирана на електронната платформа. 
Избирателната листа се подава от законния 
представител на организацията, вписана в 
списъка на регистрираните организации по 
чл. 12, ал. 1, т. 1.
(8) Една организация може да подаде само 
една избирателна листа. 
Чл. 14. (1) След изтичането на срока по 
чл. 13, ал. 3 на платформата се публикуват 
резултатите от гласуването и класирането 
на организациите – кандидати за членове 
на Съвета. 
(2) Когато са класирани повече от 14 орга­
низации поради получен равен брой гласове, 
изборът коя от тези организации да заеме 
мястото на член на Съвета се определя чрез 
повторно гласуване.
(3) Комисията по чл. 11, ал. 1 публикува 
покана за повторно гласуване, която съдър­
жа информация за организациите, които 
отиват на балотаж. Поканата се публикува 
на Портала за обществени консултации и се 
изпраща чрез платформата по електронен 
път на регистрираните организации.
(4) Гласуването по ал. 3 се извършва в 
срок 3 работни дни от публикуването на 
поканата.
(5) След изтичането на срока по ал. 4 
на платформата се публикуват резултатите 
от гласуването и крайното класиране на 
организациите.
(6) Комисията по чл. 11, ал. 1 публикува 
резултатите от гласуването, класирането на 
организациите и протоколите от заседанията 
си на Портала за обществени консултации 
в срок 3 работни дни от приключването на 
гласуванията по ал. 1 и 4. 
Чл. 15. (1) Комисията по чл. 11, ал. 1 
едновременно с публикуването на резулта­
тите от гласуването по чл. 14 уведомява по 
електронен път класираните за членове на 
Съвета организации.
(2) В 3-дневен срок от обявяването на 
класирането организациите, участвали в 
избора, могат да направят възражения пред 
комисията по чл. 11, ал. 1. Постъпилите 
възражения и отговорите на комисията се 
публикуват на Портала за обществени кон­
султации.
Чл. 16. (1) В срок до 5 работни дни от 
обявяването на резултатите от гласуването 
класираните 14 организации заявяват писме­
но или по електронен път пред секретариата 
на Съвета кои физически лица ще ги предста­
вляват в него. Всяка класирана организация 
посочва титулярен представител в Съвета и 
негов заместник.
(2) При неспазване на срока по ал. 1 
администрацията на Министерския съвет 
отправя покана към следващата организация, 
получила най-много гласове, да излъчи свои 
представители за участие в Съвета. 
Чл. 17. (1) Въз основа на обявеното кла­
сиране с решение на Министерския съвет 
се определят членовете на Съвета. 
(2) Съставът на Съвета се оповестява пуб­
лично на интернет страниците на Портала 
за обществени консултации и на Портала за 
консултативни съвети.
Г л а в а  т р е т а
СЪСТАВ НА СЪВЕТА 
Чл. 18. (1) Съветът се състои от 15 чле­
нове, включително председател. 
(2) Председател на Съвета е заместник 
министър-председателят, отговорен за из­
пълнението на Стратегията за подкрепа на 
развитието на гражданските организации в 
Република България.
(3) Членове на Съвета са юридически 
лица с нестопанска цел, които имат най-
малко 5 години опит в осъществяването на 
дейности в обществена полза в подкрепа 
на развитието на гражданското общество и 
гражданското участие. 
(4) Поименният състав на Съвета се оп­
ределя с решение на Министерския съвет 
след провеждането на процедурата за избор 
съгласно правилата на глава втора. 
(5) Мандатът на членовете на Съвета е 
три години от решението на Министерския 
съвет по ал. 4.
Чл. 19. (1) Членовете на Съвета – юри­
дически лица с нестопанска цел, участват 
в дейността му чрез свой представител и 
негов заместник в случай на отсъствие на 
титуляря. 
(2) Член на Съвета може по всяко време 
да оттегли своите представители, като по­
сочи с кои други физически лица ги заменя. 
(3) Секретариатът на Съвета води актуа­
лен списък с представителите на членовете 
на Съвета, който се публикува на Портала 
за консултативни съвети на Министерския 
съвет. Промени в списъка се извършват въз 
основа на заявление, подадено от законния 
представител на юридическото лице с нес­
топанска цел – член на Съвета. 
Чл. 20. (1) Член на Съвета прекратява 
участието си в Съвета при доброволно от­
тегляне чрез заявяване до председателя на